cyanic-selkie/wikianc huggingface dataset:
Skuddene i Sarajevo
Politiske følger av attentatet
Rauchensteiner fremfører i sin bok Der Tod des Doppeladlers: Østrig-Ungarn und der Erste Weltkrieg at det i punkt 6, ikke som den serbiske regjering lot det fremstå dreide seg om østerriksk deltakelse i domfellelsen, men kun om deltakelse i undersøkelsen og at det var tilfelle for undersøkelser på andre lands territorium. Østerrike-Ungarn tillot i 1868 Serbia å foreta undersøkelser i Østerrike-Ungarn etter mordet på den serbiske fyrst Mihailo Dette argumentet opptrer i en skrivelse som grev Leopold Berchtold sendte den 24. juli 1914 til den rumenske konge Carol I for å overbevise ham om det rimelige i ultimatumet. Berchtold omtaler også i skrivelsen at det i Paris og Berlin fantes et russisk politikontor (bureau de sûreté), som holdt øye med radikale russiske elementer.
Samtidig kan det innvendes at Wien hadde besluttet seg for å innlede krig og ikke var interessert i at Serbia skulle gi etter. Dette fremgår også av tallrike ytringer fra personer som var på Hofburg.
Attentatsteder i Sarajevo
Latinerbroen ble omdøpt til Gavrilo-Princip-broen. På stedet hvor Princip skal ha stått under attentatet, satte man opp stenblader med fotavtrykk. Dette ble ødelagt under bosniakrigen i 1990-årene. I 1977 ble det stilt opp en minnetavle som fremstiller Princip som nasjonalhelt.
Etter bosniakrigen i 1990-årene ble Princip-broen igjen omdøpt til Latinerbroen. Ved attentatstedet finnes det i dag en minnetavle med en nøytral innskrift på bosnisk og engelsk.
Landeck (distrikt)
I distriktet Landeck finner man kjente vintersportssteder som Ischgl, Galtür og St. Anton am Arlberg.
Skogvatn
Skogvatn (russisk: Скугватн), også kalt Melkefoss inntaksdam, er en innsjø på grensen mellom Norge og Russland. Den norske delen ligger i Sør-Varanger kommune i Troms og Finnmark. Innsjøen er inntaksmagasin for Melkefoss kraftverk.
Panhard
Historie
Etter den andre verdenskrig ble selskapet omdøpt til Panhard (uten Levassor) og produserte de mindre biler, og brukte aluminium i karosseriet for å komme rundt den franske stålrasjoneringen.
26. januar
Navnedag
Øystein, Esten
Dødsfall
Se flere som døde 26. januar i Kategori:Dødsfall 26. januar.
Dannike
Dannike er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 369 innbyggere.
Errico Malatesta
Errico Malatesta (født 4. desember 1853, død 22. juli 1932) kom fra Sør-Italia, og var en aktiv og kjent anarkist.
Kommissær
Begrepet er på engelsk commissary/commissioner; fransk: commissaire; italiensk: commissario; tysk: kommissar; spansk: comisario; nederlandsk og flamsk: commissaris; og finsk: komisario.
Alta Badia
Alta Badia er et vintersportssted i den øvre delen av dalen Val Badia i Syd-Tirol i Italia.
Det lokale språket i Alta Badia er ladinsk.
Scherrie Payne
Fra 1986 har Payne deltatt i FLOS (The Former Ladies of the Supremes) og noen andre grupper som har tatt opp arven etter the Supremes. Hun deltok også i Diana Ross' forsøk på en gjenforeningsturne i 2000, Return to Love.
Mia
Annen bruk av navnet
Mia er et vanlig navn på kyr i Norge.
Amélie Lundahl
Helga Amélie Lundahl (født 26. mai 1850 i Uleåborg, død 20. august 1914 i Helsingfors) var en finlandssvensk billedkunstner. Hun var familiens ellevte og yngste barn og hennes mor Katarina Charlotta Lundahl født Cajanus døde tre måneder etter fødselen. Lundahls far politimester Abraham Lundahl døde da Lundahl var to år gammel. Familien og slekten Lundahl var kjent som kunstneriske og Lundahls søster Cecilia var mor til forfatteren Ilmari Kianto.
Enispe
Enispe er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae).
Målsryd
Målsryd er et tettsted i Borås kommune i Västra Götalands län i landskapet Västergötland i Sverige. Målsryd ligger cirka ni kilometer sørøst for Borås. I 2010 hadde tettstedet 907 innbyggere.
Den anglo-irske traktat
Forhandlerne
De som deltok i sluttforhandlingene var:
Bakgrunn
Gjennom en debatt ble de forskjellige syn på fortiden og de ulike fremtidsvisjoner gjort offentlige. Fokus i debatten lå på de konstitusjonelle muligheter, mens det ble sagt lite med det økonomiske og om sosiale reformer som kunne bedre livskvaliteten for flertallet i befolkningen. Det har også blitt bemerket av selv om Sinn Féin hadde drevet en kampanje for bruk av det irske språk ble dette i svært liten grad brukt i debattene.
Flere av deltagerne, spesielt kvinnelige medlemmer av Dáil, var tilhengere av å fortsette uavhengighetskrigen inntil man kunne opprette en republikk bestående av alle de 32 grevskapene i Irland. «700 års okkupasjon» var en formulering som stadig gikk igjen. Det utviklet seg personlig bitterhet mellom flere; blant annet sa Arthur Griffith om Erskine Childers at «jeg vil ikke svare en fordømt engelskmann i denne forsamlingen», og Cathal Brugha minte alle på at teknisk sett var han Michael Collins’ overordnede i IRA.
Det andre Dáil ratifiserte formelt traktaten 7. januar 1922 med 64 stemmer mot 57. Deretter ble det sørirske House of Commons, med stort sett de samme medlemmene, samlet for å fatte samme vedtak, slik at det ville være gyldig i henhold til Government of Ireland Act 1920. De Valera gikk av som president, og Arthur Griffith tok over. Som foreskrevet i traktaten opprettet Michael Collins and provisorisk regjering, som i teorien måtte stå til ansvar overfor det sørirske parlamentet. I desember 1922 ble Den irske fristatens grunnlov vedtatt av Det tredje Dáil, som var innkalt som grunnlovsgivende forsamling.
Vibeke Marx
Hun er utdannet fritidspedagog, og debuterte i 1990 med ungdomsboken Held og lykke Robinson, som vant en nordisk manuskriptkonkurranse. Hun har skrevet ca. 35 bøker.
Gånghester
Gånghester er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 1 526 innbyggere.
Studenterlunden
Historie
Kommunen overtok parken i 1888, og Nationaltheatret ble bygget i denne i 1899. Området mellom teaterbygningen og Universitetsgata er opparbeidet til en hellelagt plass med statuer av Henrik Ibsen og Bjørnstjerne Bjørnson.
Videre ble nedgangen til Holmenkollbanen bygget her i 1928, og det tok også en stor del av parken. Til slutt ble de siste rester av den opprinnelige parken fjernet i forbindelse med gravearbeider for ny tunnel for T-bane og jernbane første halvdel av 1970-tallet. På denne tiden fikk området det nedsettende oppnavnet «Studenterhølet» på folkemunne ettersom den tidligere så vakre parken i lange tider framsto som en inngjerdet gapende byggegrop. I forbindelse med istandsettingen etter disse arbeidene er store deler av den opprinnelige parken hellelagt som fotgjengerareal og plassen mellom dagens T-bane og Nationaltheatret er oppkalt etter Johanne Dybwad. Lillebjørn Nilsen nevner dette gravearbeidet i sangen Bysommer.
Vannblemme
Dersom vannblemmen oppstår i forbindelse med en blødning, kan det oppstå en blodblemme.
Amathuxidia
Levevis
Amathusiini er skogsinsekter. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.
Vannblemme
Årsak
Vannblemmer kan også oppstå i forbindelse med kjønnssykdom.
Massesentrum
Massefellespunktet (også kalt tyngdepunktet) til et system med partikler er et spesifikt punkt hvor systemet i mange tilfeller oppfører seg som om systemets masse var konsentrert i ett punkt. Massefellespunktet gjelder bare for partiklene som systemet består av. I tilfellet av et stivt legeme, er massefellespunktet et fast punkt i henhold til legemet, men ikke nødvendigvis i kontakt med legemet. For en tilfeldig fordeling av masser vil massefellespunktet kunne være et punkt i rommet som muligens ikke korresponderer til massen hver for seg. I sammenheng med et helt uniformt gravitasjonsfelt, blir massefellespunktet ofte kalt tyngdepunktet, det vil si det punktet hvor det sies tyngdekraften påvirker legemet.
Grünings løkke
Hovedhuset lå der hvor hjørnet av Rosenkrantz' gate og Stortingsgata er i dag. Hovedhuset og eiendommen hadde opprinnelig adkomst fra den daværende sentrumsbebyggelsen over dagens Wessels plass og losjebygningen for frimurerne.
Vannblemme
Se også
疹
Kappkolonien
Den første europeiske bosetningen
De nederlandske kolonistene importerte også arbeidere fra India, Indonesia, Madagaskar og Mosambik. Fra disse arbeiderne stammer Cape Coloureds som for tiden utgjør majoriteten av befolkningen i dagens Western Cape–provins.
Great Trek
Nok en krig med xhosaene, kjent som øksekrigen, brøt ut i 1846 da en khoikhoieskorte som hadde blitt lenket til en xhosatyv med håndjern, ble myrdet mens han transporterte mannen til Graham's Town for å bli stilt for retten etter å ha stjålet en øks. En gjeng xhosaer angrep og drepte eskorten. Xhosaene nektet å overlevere morderen, og det ble erklært krig i mars 1846. Ngqikaene var den viktigste stammen som deltok i krigen, assistert av tambukiene. Xhosaene ble beseiret den 7. juni 1846 av general Somerset på Gwangu, noen få kilometer fra Fort Peddie. Men krigen fortsatte til Sandili, høvdingen til ngqikaene overgav seg. Andre høvdinger fulgte gradvis hans handling, og innen begynnelsen av 1848 hadde xhosaene blitt fullstendig kuet etter 21 måneder med kamper.
Utvidelse av britisk herredømme
Et forslag om å gjøre Kappkolonien til en fangestasjon førte til en krise. Et rundskriv skrevet i 1848 av jarl Henry George Grey som da var kolonisekretær, ble sendt til guvernøren i Kapp, i tillegg til andre koloniguvernører, og ba dem bringe på det rene hva kolonistene tenkte om å ta imot en viss mengde fanger. Jarlen hadde tenkt å sende irske bønder som var blitt drevet til kriminalitet av hungersnøden i Irland i 1845 til Sør–Afrika. På grunn av en misforståelse ble en båt ved navn «Neptune» sendt til Kappkolonien før kolonistenes mening var blitt mottatt. Båten hadde 289 fanger ombord, blant dem den kjente irske opprøreren John Mitchel og hans kolleger. Da nyheten om at dette fartøyet var på vei nådde Kapp, ble folk voldelig opprømte og etablerte en antifangeforening viss medlemmer forpliktet seg på å avstå fra enhver samhandling med enhver person som kunne assosieres «med landgangen, forsyningen eller ansettelsen av fanger».
Kontroversen hadde knapt lagt seg da kolonien igjen ble involvert i krig. Xhosaene var bitre for sitt tap av uavhengighet og hadde i hemmelighet forberedt seg på ny kamp helt siden forrige krig. Smith ble informert om den økende truende holdningen til de innfødte og dro til grenseregionen. Her tilkalte han Sandili og de andre høvdingene til et møte. Sandili nektet å adlyde, og guvernøren erklærte ham avsatt fra sitt høvdingsete på en forsamling med de andre høvdingene i oktober 1850. Han utnevnte en engelsk magistrat som het mr Brownlee til å være midlertidig høvding av ngqika–stammen.
Etter at forvirringen etter overraskelsesangrepet hadde sluppet taket, snudde Smith og hans styrke krigens gang mot xhosaene. Amatola-fjellene ble stormet, og Sarhili, den øverste høvdingen som i hemmelighet hadde assistert ngqikaene hele tiden, ble hardt straffet. I april 1852 ble Harry Smith kalt tilbake av jarl Grey som anklaget ham, urettmessig etter hertugen av Wellingtons mening, for å ha ønsket å utløse krigen, og han ble etterfulgt av generalløytnant Cathcart. Sarhili ble igjen angrepet og kuet. Amatolas var nå renset for xhosaer, og små fort ble satt opp for å forhindre at de ble okkupert igjen.
Den store amaXhosa–hungersnøden
Ifølge boken War of the Axe gjorde kolonistene hva de kunne for å redde liv, men tusenvis døde. I deres ekstreme hungersnød vendte mange xhosaer seg til kannibalisme, og et tilfelle av foreldre som spiste sitt eget barn er bekreftet. Blant de overlevende var jenta Nongqawuse, men hennes onkel døde. En fargerik beretning om hele hendelsen finnes i G.M. Theal's History and Geography of South Africa (3. utgave, London, 1878). Det avfolkede landet ble etterpå befolket av europeiske nybyggere, blant dem medlemmer av den tyske legionen som hadde tjent med den britiske hæren i Krim, og rundt 2000 driftige nordtyske immigranter som viste seg å være en verdifull berikelse for kolonien.
Utvikling av moderne forhold
Greys plan for en føderasjon av alle de forskjellige koloniene i Sør–Afrika ble avslått i 1858 av myndighetene i Storbritannia. Henry Howard Molyneux Herbert, den 4. jarl av Carnarvon, statssekretær for koloniene, vendte sin oppmerksomhet til en føderasjon i Sør–Afrika etter at han lyktes i å opprette en føderasjon i Canada. Han så for seg en lignende ordning i Sør–Afrika. Den representative regjeringen i Kappkolonien ble erstattet i 1872 av en «ansvarlig regjering», dvs selvstyreregjering, og det nye parlamentet i Cape Town motsatte seg måten som lord Carnarvon presenterte sitt forslag.
Hofmeyr
Lederen for Afrikander Bond i Kappkolonien samt leder for den afrikandiske opinionen var på den tiden Jan Hendrik Hofmeyr. Selv om han ble anerkjent som leder for afrikanderne i Kappkolonien, nektet han konsekvent å innta embeter, siden han foretrakk å lede politikken og handlingene til andre fra avstand. Hofmeyr satt i forsamlingen som medlem for Stellenbosch, et sterkt afrikandisk valgområde. Hans innflytelse på de afrikandiske medlemmene var svært sterk, og i tillegg til å lede politikken til Bond i Kappkolonien, støttet og forsvarte han den aggressive ekspansjonspolitikken til president Kruger og Transvaal–boerne. Under en debatt om disanneksjonsvedtaket for Basotholand i 1883, anklaget Rhodes Hofmeyr åpent for å ønske å skape et «Forente stater av Sør–Afrika under sitt eget flagg.» Hofmeyr ledet i 1884 Bond i sin sterke støtte til Transvaal–boerne som hadde invadert Bechuanaland, ved å proklamere at dersom freebooterne i Bechuanaland ikke fikk beholde territoriet de hadde tatt, selv om de hadde totalt sett bort fra konvensjonene fra 1881 og 1884, ville der bli opprør blant afrikanderne i Kappkolonien. Heldigvis for freden i Kappkolonien på den tiden, klarte Charles Warren som hadde blitt sendt av imperieregjeringen for å opprettholde britiske rettigheter, å fjerne de invaderende boerne fra Stellaland og Goshen som var to republikker som ble satt opp av de invaderende boerne i mars 1885. Dermed skjedde det ikke noe opprør. Bond–bevegelsen var likevel så sterk i forsamlingen at de tvang regjeringen under Thomas Scanlen til å gå av i 1884.
Den logiske og konstitusjonelle retningen for Hofmeyr å følge i disse omstendighetene, ville ha vært å akseptere embetet og danne en regjering selv. Dette nektet han å gjøre, i stedet foretrakk han å gi støtte til noen som ville være fullstendig avhengig av ham. Denne personen, Upington, var en dyktig irsk advokat som dannet det som senere ble kjent som «Warming Pot»–regjeringen i 1884. Mange britiske kolonister som forble lojale til Storbritannia var sterkt kritiske mot hans politiske gjerning. Konstitusjonen som Storbritannia hadde gitt Kappkolonien, gjorde at de ønsket at mannen som hadde reell politisk makt skulle være den ansvarlige lederen. Hofmeyrs avslag mot å akseptere ansvaret i tillegg til naturen i hans Bonds politikk, gav ham det politiske kallenavnet «muldvarpen». Engelskmenn og engelske kolonister ville ha akseptert og ønsket velkommen åpen og ansvarlig utøvende makt slik det var nedlagt i konstitusjonen til landet. Men undergrunnsmetodene til den afrikandiske politikken ble dypt foraktet av britisk–lojale kolonister.
Rhodes og afrikandisk sentimentalitet
Til tross for det mislykkede forsøket til statsmenn og høykommissærer på å skape en politisk konføderasjon, satte medlemmene i Kapparlamentet seg fore å etablere en sørafrikansk tollunion i 1888. Tollunionen ble vedtatt og utgjorde en betydelig utvikling mot føderasjon. Kort tid etter at loven ble vedtatt, sluttet Oranjefristaten seg til unionen. Der ble da gjort et forsøk, og i mange år etterpå, på å få Transvaal til å slutte seg til, men president Kruger som fulgte sin egen politikk, håpet å gjøre Den sørafrikanske republikk fullstendig uavhengig av Kappkolonien gjennom en jernbane til Delagoa Bay. Planen om å skape en tollunion som inkluderte Transvaal, falt dessuten ikke president Krugers nederlandske rådgivere i smak, siden de deltok i planene til Nederlands jernbaneselskap som eide jernbanene i Transvaal.
Rhodes som statsminister
Et lite kjent tilfelle av Rhodes' ivrige innsikt i innfødtes affærer som fikk varende resultater for koloniens historie, er hans handlinger i en arvesak. Etter at territoriene øst for Kei ble lagt til Kapp, kom et arvekrav inn for retten. I henhold til lovene i kolonien, fastholdt retten at den eldste sønnen av en innfødt var hans arving. Avgjørelsen ble sterkt mislikt blant de innfødte i territoriet, siden det direkte motsa de innfødtes stammelover som anerkjente største sønn, eller sønnen til høvdingens kone, som arving. Regjeringen ble truet med ytterligere opprør blant de innfødte. Rhodes telegraferte sin forsikring om at kompensasjon skulle gis og at slike avgjørelser aldri ville bli gjort igjen. Hans forsikring ble akseptert og roen ble gjenopprettet.
Bevegelsen for kommersiell føderasjon
Der var et innfødt opprør under bantu–høvdingen Galeshwe i Griqualand West i 1897, men Galeshwe ble arrestert og opprøret tok slutt. Under forhør sa Galeshwe at Bosman, en magistrat i Transvaal, hadde gitt ham ammunisjon og oppmuntret ham til å gjøre opprør mot regjeringen i Kappkolonien. Der var nok bevis til å tro at anklagene var sanne, og det sammenfalt med metodene til boerne som av og til ble brukt blant de innfødte.
Jameson–regjeringen
Sprigg gikk av 18. februar og ble etterfulgt av dr Leander Starr Jameson som dannet, i karakter, en helt britisk regjering. Den første oppgaven til den nye regjeringen var å introdusere et tillegg til representasjonslovgivningen, for delvis å rette opp ujevnheter i valgmakten mellom valgdistrikter på landet og i byene. Tolv nye seter i Representantenes hus ble fordelt blant de største byene og tre medlemmer ble lagt til det lovgivende rådet. Byvelgere var for det meste britiske, og lovforslaget møtte bitter motstand fra Bond–medlemmene som erklærte at det var dens mål å utrydde deres parlamentariske makt. Men faktum var at loven skyldtes en stor ujevnhet i distribusjonen av seter som en minoritet av velgere i landdistriktene dro nytte av.
John White (roer)
White ble olympisk mester i roing under OL 1936 i Berlin. Han var med på den amerikanske åtteren som vant foran en italiensk båt. Det amerikanske laget var sammensatt av roerne fra University of Washington. Mannskapet var roerne; White, Herbert Morris, Charles Day, Gordon Adam, James McMillin, George Hunt, Joseph Rantz, Donald Hume og Robert Moch som var styrmann.
Regionpartiet
Parlamentsvalget 2012
Ved parlamentsvalget i 2012 oppnådde partiet 30 % av stemmene og ble dermed det største i nasjonalforsamlingen.
Killingdal gruver
Historie
Den eldste gruveåpningen ligger på rundt 900 meter over havoverflaten, mens den dypeste gruvegangen ligger på rundt 550 meter under havoverflaten, noe som følgelig gjør Killingdal til en av Nord-Europas dypeste gruver. Malmen i gruven bestod av svovelkis, kobberkis og sinkblende. Frem til 1953 ble det også produsert kobberholdig finkis, men etter dette ble det produsert konsentrat av både svovelkis, kobbermalm og sinkmalm ved gruveselskapets eget flotasjonsverk ved Fagervika utenfor Ilsvika i Trondheim. Transporten av malmen foregikk via jernbane på Rørosbanen, fra silo- og losteanlegget ved Storvollen sidespor (1891–1990) sør for Reitan stasjon, og frem til Trondheim over Ilsvikbanen mot Fagervika. Anlegget i Fagervika i Trondheim har i nyere tid vært sterkt plaget av forurensning fra gruveselskapets virksomhet, noe som har ført til at det hvert år har rent ett tonn tungmetaller ut i Trondheimsfjorden. Denne forurensingen samt anleggets bygningsmasse har blitt vedtatt fjernet og ryddet av Trondheim kommune i begynnelsen av 2010.
Lene Jenssen
Lene Jenssen (født 22. april 1957 i Fredrikstad) er en norsk tidligere svømmer, og sølvmedaljevinner fra VM i svømmesport 1978. Hun svømte for klubbene Kongstensvømmerne og Åsnes Svømmeklubb.
Karriere
I 2011 var hun med i tredje utgave av Mesternes Mester på NRK.
Heart
Biografi
Debutalbumet Dreamboat Annie kom i 1976 og ble en suksess med sangene "Crazy on You" og "Magic Man". Senere er tittelsporet "Dreamboat Annie" blitt en klassikker fra denne tidsepoken. Musikkstilen var rock, folkrock og også mer akustisk med fløyte og akustisk gitar.
Ann og Nancy Wilsons solokarrierer
Ann Wilson har parallelt med Heart turnert og gitt ut to soloalbum, Hope & Glory i 2007 og Immortal i 2018.
Kaylee DeFer
Kaylee DeFer (født 23. september 1986) er en amerikansk skuespiller. Hun spiller Hillary Gold i tv-serien The War at Home.
Mamma Mia (sang)
«Mamma Mia» er en sang fra ABBAs tredje musikkalbum, ABBA (1975), skrevet av Benny Andersson, Björn Ulvaeus og Stig Anderson.
Kyndelsmesse
Historisk bakgrunn
En hedensk romersk fest, lupercalia, hadde lenge blitt feiret 2. februar med en prosesjon (amburale) til ære for gudinnen Ceres. Man bar lys med seg, antagelig fordi festen var til minne om Ceres som lette etter sin datter Proserpina. Sammenfallet av datoene førte til at skikken ble adoptert av kristne. Det ble etter hvert vanlig at man velsignet lys som skulle brukes i kirkene under festen. I Tyskland er det dokumentert at man gjorde dette i det 10. århundre, og i Roma et par århundrer senere. Dette var opphavet til det vanligste navnet på festen, kyndelsmesse. Ordet kyndel (norrønt kyndill) betyr «vokslys» og kommer av det latinske ordet candela, som også kjennes i det engelske candle.
Lysene som ble velsignet ble ikke kun benyttet i selve kirken, de kunne også tas med til hjemmene. I Norge ble det i senmiddelalderen vanlig å legge små velsignede lysvoksstykker fra denne kirkefesten inne i søljene som pyntet kvinnedrakter, jamfør rommet inne i bunadssøljene.
Nymphidae
Nymphidae er en familie av nettvinger. De er blant de største nettvingene. Det er ingen norske arter.
Systematisk inndeling
Det er ingen norske arter. Et latinsk familienavn ender med ...idae, og et navn på en overfamilie på ...oidea.
Kyndelsmesse
Feiring i Norge
Kyndelsmesse ble avskaffet som helligdag ved festdagsreduksjonen i 1771. Etter at dagen opphørte å være helligdag, ble den mange steder videreført som en prikkedag, en «halv-helligdag» da tjenestefolket skulle ha fri og minst mulig skulle gjøres.
Couperin
François le Grand er den mest berømte av familiemedlemmene, deretter onkelen Louis og som nummer tre Armand-Louis.
Forenklet familietre
Organister ved Saint-Gervais med fet skrift. I parentes nummer i rekken av organister i Saint Gervais.
Åpenhetsprisen (andre betydninger)
Åpenhetsprisen kan vise til
Norges Triatlonforbund
Formål
NTF skal arbeide for at alle mennesker gis mulighet til å utøve triatlon ut fra egne forutsetninger. Organisasjonen skal skape og forvalte positive verdier for alle medlemmer i norsk triatlon.
Organisering
Gabrielle Bjørnstad-Northern har siden 2020 vært generalsekretær, hun var tidligere kommunikasjonansvarlig og materialansvarlig for landslagets utøvere.
Fredsplikt
Fredsplikt innebærer at partene i arbeidslivet ikke har anledning til å iverksette streik, lockout eller annen arbeidskamp.
Metamodernisme
Metamodernisme er en kulturell utvikling som later til å komme som en reaksjon til postmodernismen. Metamodernisten er i konstant bevegelse mellom modernitetens fremtidsoptimisme og postmodernismens kynisme. Mens postmodernisten gjerne bare tok ifra hverandre ting, setter metamodernisten like mye ting sammen igjen som vedkommende tar dem i fra hverandre. I praksis er utslaget ofte nærmest romantisk og på grensen til sentimentalt.
Anillo Periférico
Anillo Periférico (spansk for «Ytre ringvei») er en motorvei som går i en sirkel langs ytterkanten av Mexico by.
Sito Pons
Han deltok på World Championship med en motorsykkel av merket honda i 1988 og 1989. Han grunnla sitt eget lag av motorsykkel-kjørere, men han ble tvunget til å oppløse dette laget kort tid før 2006-sesongen på grunn av manglende økonomisk støtte. Sito Pons var tilbake på profesjonelt under motorsykkel-racet i 2010 under Moto2-mesterskapet. I 1990 ble Pons tildelt utmerkelsen Fyrsten av Asturias' pris for sport for hans mange prestasjoner innenfor spansk idrett.
Kolonimakt
Kolonimakt er et land, som regel en stormakt, som har formell kontroll over andre land, og disse landene blir da betraktet som kolonier.
De fremste kolonimaktene i verdenshistorien var Spania, Portugal, Frankrike og Storbritannia. Men også andre stater som Nederland, Belgia, Italia og Tyskland var kolonimakter. I motsetningen til de nevnte landene som hadde kolonier i andre verdensdeler koloniserte stormaktene Russland og Japan sine nærområder. USA var en tidligere koloni som formelt var imot kolonialisme (skjønt de hersket over Filippinene), og amerikansk ekspansjon tok derfor form av ren erobring av tidligere indianske og meksikanske områder, kjøp av land fra Russland, eller uformell, men svært reell dominans over andre land, spesielt i Latin-Amerika, såkalt nykolonialisme. Kolonialisme og nykolonialisme kalles også for imperialisme, og imperialisme har ført til mange millioner dødsfall rundt om i verden.
Geokoding
Geokoding er prosessen med å omdanne geografiske data som f.eks. gateadresser og postnummer til geografiske koordinater. Disse koordinatene kan deretter benyttes i geografiske informasjonssystemer eller benyttes i digitale fotografier gjennom geotagging.
Beroun
I august 2002 ble Beroun rammet av en stor flom.
1984
Se også
Århundrer: 18. århundre – 19. århundre – 20. århundre – 21. århundre
.berlin
Sammen med TLDer som .cat og .asia faller .berlin og andre foreslåtte TLDer inn under den nye kategorien GeoTLDer. Spørsmålet om nye toppnivådomener generelt og .berlin spesielt har vært diskutert på flere ICANN-møter siden 2005.
Bymarken
Byens Lader
Kommunen sørget for felles låver (lader) for vinterfôr ved foten av Hammersborg, på tomten der Trefoldighetskirken kom i 1850-årene. I 1830-årene var antallet bygninger 34, og atkomsten het Ladestredet. I ladene var det mer fôr utenfra enn fra dyrking i bymarken.
Rakim
Solokarriere
Rakim ble engasjert i en sak med reggaeton utøver RKM (tidligere Rakim) om bruk av navnet "Rakim". Rakim vant til slutt Rettighetene til navnet.
François Couperin
Liv
Couperin fikk tre barn. Datteren Marguerite-Antoinette overtok farens plikter som cembalist i Versailles.
Einvika
Einvika er ei grend og en tidligere skolekrets i Flatanger i Nord-Trøndelag, om lag 4 km vest for administrasjonssenteret Lauvsnes.
Jordskjelvet i Haiti 2010
Skadeomfang
Ut på kvelden den 12. januar uttalte landets generalkonsul i New York at antallet dødsofre for skjelvet kanskje kunne komme opp i over 100 000, mens Haitis president René Préval viste til overslag som spente fra 30 000 til 50 000 dødsofre. En av de mest prominente ofre for skjelvet var Port-au-Princes katolske erkebiskop, msgr. Joseph Serge Miot; han var i et møte i erkebispegården sammen med et hundretall av sine prester og prestekandidater, hvorav mange omkom. Også en rekke nonner døde. Dette svekket den stedlige katolske kirkes innsatsevne etter jordskjelvet. En rekke politikere omkom også, blant dem opposisjonslederen Michel Gaillard, likeså forfatteren Georges Anglade og flere haitiske musikere. Andre dødsofre var utlendinger, som tunisieren og FN-diplomaten Hédi Annabi, leder for FN-misjonen for stabilisering av situasjonen i Haiti (MINUSTAH), Annabis stedfortreder brasilianeren Luiz Carlos da Costa, og lederen for de internasjonale politienhetene, Doug Coates fra Royal Canadian Mounted Police. Også brasilianske Zilda Arns, leder for en stor katolsk humanitær organisasjon, omkom. Ifølge øyenvitner lå det rett etter skjelvet en støvsky over hovedstaden; tusener av bygninger var rast sammen. Slumområdene var hardt rammet fordi man der ofte hadde bygd sine ustabile boliger uten særlig fundamentering, ofte i raviner og hellinger og hus oppå hus. Svært mange av hyttene/skurene rauset ut og falt sammen. Etter skjelvet rådet det katastrofale og kaotiske forhold. Kabelforbindelser var brutt, og gravingen etter overlevende skjedde for det meste bare med hendene. Kraftig utstyr egnet for løfting var det lite av. Blant de mange bygninger som raste ned, var også landemerker og viktig infrastruktur. Deler av presidentpalasset raste sammen, dessuten var det svært store ødeleggelser på hovedstadens katolske domkirke, den anglikanske domkirke, FN-styrkenes hovedkvarter (Christopher Hotel), et barnesykehus og flere andre sykehus. Hovedstadens to brannstasjoner ble begge ødelagt. Havneanleggene fikk store skader.
Avro 504
Museumsfly og flyvedyktige replika
Et mindre antall museumsfly og flyvedyktige eksemplarer finnes av 504, nesten hundre år etter den første så dagens lys og fløy for første gang.
Krønikebøkene
I jødiske Tanákh (Den hebraiske Bibelen) er Krønikebøkene den siste boken i Ketuvim («Skriftene») som i seg selv er den siste tredjedelen av Tanákh. På midten av 200-tallet f.Kr. oversatte de jødiske skriftlærde i Alexandria Tanákh til gresk, Septuaginta, ble Krønikebøkene delt i to deler, kalt for I og II Paralipoménōn, gresk: Παραλειπομένων, «ting etterlatt på den ene siden». Det norske navnet, Krønikebøkene, kommer fra Hieronymus på 400-tallet e.Kr. i hans latinske oversettelse som kalt dem chronikon ettersom en krønike er en historisk framstilling som skildrer begivenheter i den rekkefølge de har funnet sted. Den greske tittelen i Septuaginta henviser til det som ble forbigått og utlatt fra Samuelsbøkene og Kongebøkene, men Krønikebøkene er på ingen måte bare et supplement til disse bøkene.
Økonomi
Økonomiske systemer
Utdypende artikkel om økonomisk tenking, se: Økonomisk idehistorie.
Historisk utvikling
I primitive samfunn skjer fordelingen av produkter og andre ressurser gjennom direkte bytte, hvor mennesker utveksler gjenstander av antatt lik verdi direkte med hverandre. I en slik bytteøkonomi vil all utveksling av produksjonsoverskudd skje på stedet, og det er vanskelig å utsette forbruk og samle opp overskudd (kapital) for framtidig behov. Introduksjonen av pengeøkonomi i oldtiden gjorde det mulig å samle opp kapital for investering i offentlige anlegg, eller for utøvelse av privat ressursmakt gjennom ansettelse eller kjøp av andres tjenester. Men fortsatt forutsatte bytte nesten alltid en direkte sosial relasjon mellom de involverte, og handel over store avstander skjedde oftest i en lengre kjede.
Etterkrigstiden
Marshallhjelpen fra 1947 innebar at det totalt ødelagte Europa fikk investeringshjelp til reindustrialisering, og adgang til midlertidig å beskytte gjenoppbyggingen ved hjelp av proteksjonistiske handelshindre. Først på 1950- 1960-tallet ble frihandel igjen introdusert i Europa gjennom opprettelsen av EF og EFTA. Da Spania og Portugal ble demokratiske i 1975 fikk de en lengre tilpasningsperiode før de trådte fullt inn i EUs indre marked. Samtidig gikk EU i spissen for å gi fattige land større markedsadgang i Europa, og på 1970-tallet startet en sterk industrialisering i østasiatiske land som satset på statlig-privat industrisamarbeid, økononmisk regulering og proteksjonisme, særlig Singapore, Japan, Sør-Korea og Taiwan. Den statlige reguleringen omfattet særlig styring av arbeidsmarkedet og investeringene.
Økonomi som fag (samfunnsøkonomi)
Samfunnsøkonomi består av mikroøkonomi og makroøkonomi. Mikroøkonomisk teori handler om hvordan husholdninger og bedrifter tilpasser seg markedet og hvordan knappe ressurser anvendes. Makroøkonomisk teori ser på aggregerte størrelse, som for eksempel sammenhenger mellom nasjonalprodukt, rentenivå, arbeidsledighet og inflasjon. Sentralt i både mikro- og makroøkonomi er å forstå hvordan myndighetene kan påvirke rammebetingelsene i økonomien.
Gao Kegong
Han var en god venn og kollega av Zhao Mengfu, og maleriene hans viser en artistisk kombinasjon mellom Han og andre minoriteter under Yuan-dynastiet.
Faunaen i ediacara
Opprinnelsen
Det var først 4 milliarder år etter dannelsen av jorden for 4,7 milliarder år siden at de første ediacaraorganismene dukker opp. Mens det antas at selve livets opprinnelse fant sted allerede for 3,5 milliarder år siden, de første sikre tegn på liv er 2,7 milliarder år gamle , og de eldste eukaryoter (celler med cellekjerne) er 1,2 milliarder år gamle. Det store spørsmålet innenfor forskningen på livets utvikling er derfor: Hvorfor gikk det så lang tid før livsformer med den grad av organisering som ediacarafaunaen hadde oppsto?
Avalon-typer
Avalon-typen defineres på grunnlag av et funn ved Mistaken Point i Canada, den første lokalitet med en større mengde ediacarafossiler som ble funnet. Dette funnet er forholdsvis lett å datere, da klippen er dannet av fine askekorn med en stort innhold av zirconium, som brukes ved radiometrisk datering. Disse meget finkornede klippene betyr samtidig at mange detaljer bevares på fossilene. Denne faunaen består av livsformer som bebodde havbunnen på dypere vann enn de øvrige funntypene. Charnia forekommer ofte i disse funntypene sammen med andre organismer, som alle har et fraktalt vekstmønster. De har sannsynligvis blitt bevart in situ (uten flytting post-mortem). Dette synspunktet er riktignok ikke allment akseptert. Denne funntypen, som ikke inneholder samme antall forskjellige arter som de to øvrige, består primært av dyr som levde av å filtrere vannet for føde, i de fleste tolkninger av denne faunaen levde den på havdybder hvor fotosyntese ikke var mulig på grunn av manglende lys. Den manglende diversiteten av arter kan være et resultat av de dybdene denne faunaen levde på, da denne type miljø normalt ikke er hjemsted for særlig mange forskjellige og særlig spesialiserte arter. En annen mulighet er at faunaen stadig var så ung, sett fra et evolusjonært synspunkt, at en spesialisering ennå ikke hadde hatt tid til å finne sted.
Clancy Brown
Brown er kjent for hans langvarige rolle på TV-serien Spongebob Squarepants, for rollen som Byron Hadley i den prisbelønte filmen The Shawshank Redemption, som figuren Justin Crowe i HBOs kritikerroste TV-serie Carnivale, som sersjant Zim i Starship Troopers, samt for hans rolle som Kurgan i Highlander. Han var Lex Luthor i Superman: The Animated Series.
Vi er ikke gifte!
Vi er ikke gifte! (originaltittel: We're Not Married!) er en amerikansk romantisk komedie fra 1952, regissert av Edmund Goulding og produsert av 20th Century Fox. I hovedrollene spiller Ginger Rogers, Fred Allen, Victor Moore, Marilyn Monroe, David Wayne, Eve Arden, Paul Douglas, Eddie Bracken, Mitzi Gaynor, Louis Calhern og Zsa Zsa Gábor. Filmen handler om en nyutnevnt fredsdommer som begynner å vie par før hans autorisasjon er i orden. Da dette blir oppdaget må parene velge om de ønsker å gå hver til sitt eller gifte seg på nytt. Manus er skrevet av Nunnally Johnson og Dwight Taylor, basert på den upubliserte historien «If I Could Remarry», skrevet av Gina Kaus og Jay Gratler.
Volendamsk
Eksempler
I boken  't Volledams deujr de jaojre eujn har volendammerne Dick Brinkkemper (pensjonert skoledirektør) og Klaas Kaarregat (tidligere fotballspiller i F.C. Volendam) ca. 2500 volendamske ord og uttrykk, historier og sanger, for- og etternavn og ikke minst økenavn som spiller en viktig rolle i landsbyen. Bortsett fra disse to samlet også bokhandler K. Simons ord og uttrykk i en bok som ble utgitt på slutten av 1980-årene. Denne er nå utsolgt fra forlaget, men innholdet finnes på internett.
Panenteisme
Panenteisme (gresk: pan= «alt», en=«i», teisme=«gud») tanken om at Gud er både immanent og transcendent på samme tid, ved at universet er immanent for Gud, i Gud og omfattet av Gud. Gud og den materielle verden interagerer ved at verden er i Gud og Gud er i verden. Gud er større enn universet og omfatter hele universet.
Opp gjennom historien er det lagt fram ulike fortolkninger av Gud som har hatt panenteistiske trekk, både i filosofiske og teologiske skrifter. Fra 1900-tallet har det hovedsakelig i den kristne tradisjonen utviklet seg en rekke panenteistiske forståelsesmåter med siktemål å komme vitenskapelige tanker i møte.
Dith Pran
I 1975 ble Pran og The New York Times-reporteren Sydney Schanberg og den britiske journalisten Jon Swain værende i Kambodsja for å dekke hovedstaden Phnom Penhs fall til de kommunistiske Røde Khmer-styrkene. Schanberg, Swain og andre utenlandske journalister fikk lov å reise, men Pran ble ikke tillatt å forlate landet. Da Røde Khmer sendte kambodsjanere i slavearbeidsleirer måtte Pran tilbringe fire år med sult og tortur, hvor han ble vitne til det kommunistiske folkemordet, før han klarte å flykte til Thailand.
Susan Badrkhan
Badrkhan skal starte å undervise kunst og håndverk på Industri Lambertseter.
Nordic Black Theatre
Nordic Black Theatre er et teater i Oslo. Det ble stiftet i 1992 av Cliff Moustache og Jarl Solberg, som fremdeles (2023) er de som leder teateret med Moustache som kunstnerisk og Solberg som daglig leder.
Konsept
Teateret vender seg til scenekunstnere og ungdom med bakgrunn fra den tredje verden. Nordic Black Theatre produserer egne forestillinger og tar imot gjestespill, og er det eneste kosmopolitiske teateret i Norden.
Geithams
Stikket og giften
Som regel er stikk av geithams likevel lite farlig, og de er neppe farligere enn f.eks. bistikk. Geithamsen inneholder riktignok mer gift, ca. 0,5 mg hos en arbeider (dvs. ca. 0,1 % av kroppsvekten) mot 0,15-0,3 mg hos en bie. Men mens bien tømmer ut all giften med ett stikk, bruker geithamsen gjerne 10-50 %. Forsøk med mus tyder dessuten på at giftvirkningen av biegift er 3,8–15 ganger så sterk. Ved et forsøk fikk en ung hannrotte 60 stikk av geithams, uten varige skader. For vepsen kan utviklingen av en slik giftvirkning være en evolusjonær fordel: Ved at angriperne påføres smerter uten å dø, kan de lære at veps er noe en bør la i fred. Forsøk med mus og rotter kan riktignok bare med forbehold overføres til mennesker. Giften kan virke annerledes på oss, blant annet med mulige allergireaksjoner, som er den vanligste årsaken til alvorlige følger av bi- og vepsestikk.
Opasitet
Måleverdien for opasitet betegnes \kappa_\nu eller for å vise at den ar avhengig av frekvens respektive bølgelengde. Den har dimensjon m−1 og betegner proporsjonal absorpsjonsrate langs en lysbølge.
Isfjell
Innledning
Isfjell er langt større under havoverflaten enn det som er synlig over vann. Dette fordi tettheten i ren is er ca. 920 kg/m³ og tettheten til sjøvann er ca. 1025 kg/m³. Derfor vil normalt omtrent 90 % av et isfjells volum ligge under havoverflaten.
Isfjelldrift
De sørlige observasjonene som finnes av isfjell er alle i perioden januar–juni. Dette er vintersesongen, og det er lite trolig å finne isfjell sør i Barentshavet utenom denne perioden. Både det arktiske vannet og atlanterhavsvannet er varmest i sommerhalvåret, og vil sørge for nedsmelting av isfjellene relativt raskt.
Faren ved og styring av isfjellrisikoen
Det er ikke noe enkelt instrument som kan fange opp og følge alle typer av is i sjøen. Det er derfor nødvendig med flere virkemidler samtidig. Kunnskap om nærliggende isfjell kan samles på forskjellige måter: • Overvåkning fra fly. • Satellitt- og radarteknologi og plattformens eget radarsystem, som kan identifisere nærliggende isfjell opptil 18 nautiske mil unna. • Helikoptre bruker radiosignaler for å finne isfjellene. • Støttefartøyer er utstyrt for å måle havstrømmer. • Ved bruk av sideveis sonar kan fartøyene gå langs isfjellet og registrere et detaljert profil av isfjellene. • Undervannsovervåking ved undervannsfartøyer og instrumenter. Isfjell som er på kollisjonskurs takles proaktivt mens de fremdeles er 20 km eller mer unna plattformen. Støttefartøyene omkranser isfjellet med en lang kabel eller tau - omtrent som en gigantisk lasso - og sleper isfjellet inn i en annen bane. Det er ikke nødvendig å slepe isfjellet langt, da selv en svak påvirkning vil endre kursen betydelig over en 20 km lang drift. Kommer isfjellet nært, kan det tvinge plattformen til å stoppe produksjonen. I tillegg kan bunnskurende isfjell føre til skade på offshore lastesystemer og på oljerørledninger på havbunnen.
Otto Hofmann
Rettsoppgjør og ettertid
Hofmann var en overbevist rasist og antisemitt med betydelig innflytelse på nazistenes bosettings- og befolkningspolitikk. Den tyske historikeren professor Isabel Heinemann skriver at han slett ikke var en idealist som ble lurt av Himmler. Etter Wannsee-konferansen arbeidet han for å beskytte det rene tyske blodved å gjøre mischlinge «biologisk harmløse».
Jøssundfjorden
Fv491 går langs deler av fjorden i sør, mens Fv492 går langs deler av fjorden i vest lenger ute.
Ray Parlour
Personlig
Parlour giftet seg med Karen i 1998, og paret fikk tre barn før de ble separert i 2001. I juli 2004 ble de enige om en skilsmissepakke der Karen Parlour fikk to hus, £250 000 i en engangssum, samt £406 500 årlig i fire år fremover (deretter ny saksgjennomgang) i underholdsbidrag. Ray Parlour var i utgangspunktet bare villig til å gi Karen £120 000, men via en rettskraftig dom fikk hun £250 000 årlig. Begge parter var misfornøyd med dette og anket saken videre. Summen økte betraktelig i løpet av denne saksbehandlingen, og dommen ble stående. Denne rettssaken fikk mye mediaomtale, der media spekulerte i at nye skillsmissesaker ville gi partnerne mer lik fordeling av den tidligere partnerens fremtidige inntjeninger. Dette satte også et sterkt fokus på ekteskapskontrakter.
Evangeliekirken Bergen
I 2022 gikk den inn i menigheten Jesusfellesskapet. Evangeliekirken hadde på det tidspunktet 53 tilskuddstellende medlemmer. For ungdom i konfirmasjonsalder tilbød menigheten den frikirkelige konfirmantundervisningen Tentro.
Tyssedal kraftanlegg
Historikk
En sentral forutsetning for kraftverket var den dype, isfrie Sørfjorden, som gjorde det mulig å etablere lønnsom storindustri med drift året rundt. Arealet for storindustri var ikke tilstrekkelig i Tyssedal, så de største kraftkundene, de engelskeide karbid- og cyanamidfabrikkene, ble lagt til Odda. Allerede før kraftutbyggingen startet 15. juni 1906, hadde The Sun Gas Co, ledet av Alfred Ernst Barton, underskrevet kjøp av 20 000 elektriske hestekrefter (ca. 129 000 millioner kilowattimer) 25 perioders strøm fra 1. mai 1908. Byggingen av kraftanlegget startet i september 1906, og mai 1908, tre dager etter kontrakt, begynte leveringen av elektrisitet til fabrikken i Odda via Odda-ledningene.
Byggetrinn I (1906–1908)
Arbeidet med tilførselstunnelen ble satt bort til ingeniørfirmaet Strøm & Hornemann, og byggeleder var ingeniør Torvald Schult, som forøvrig bare var 23 år da han fikk oppdraget. Tilførselstunnelen ble sprengt ut med innslag både fra Vetlevatnet og Lilletopp og fra 16 tverrslag langs tunnelen. Med arbeidslag på 6-10 mann ble det ved hvert tverrslag arbeidet i begge retninger. Tunnelen, som lå 10 meter inn i fjellet, ble drevet ut med håndbor, feisel og dynamitt. I seks av tverrslagene som ble murt igjen, ble det etablert inspeksjonsluker (mannhull) for vedlikehold. Ved fordelingsbassenget ble det sprengt ut en spyletunnel for oppsamlet sand som vannet med tiden slipte av grunnfjellet. I tilknytning til fordelingsbassenget er det også sprengt ut en svingesjakt som står i forbindelse med atmosfæren. Svingesjakten fungerer som trykkutjevningsbasseng og sikrer god reguleringsstabilitet ved raske endringer av vannstrømmen gjennom kraftverket (avslag og pådrag).
Byggetrinn II (1909–1912)
Kraftstasjonen ble ombygget og forlenget 65 meter mot nord etter arkitekt Victor Nordans tegninger. Turbin 8 og 9 ble også levert av Escher Wyss & Cie, men dimensjoner og ytelser hadde økt kraftig. Turbinene hadde to løpehjul med en stråle på hvert hjul. Ved levering ble det garantert en ytelse på ved 250 omdreininger pr. minutt og ved et netto fall på 385 meter. To nye generatorer fra Siemens-Schuckert Werke (Berlin) hadde ved 250 omdreininger hver for seg en effekt på 12 000 kVA ved 12 000 volt og 555 ampere. De to nye aggregatene leverte dermed like mye strøm som de seks første gjorde til sammen.
Byggetrinn IV (1914–1918)
I 1914 ble magasinkapasiteten ved Ringedalsdammen økt med 300 mill. m³ ved at en ny tappetunnel ble bygget mellom Ringedalsvatnet og Vetlevann.
Hambros Bank
Hambros Bank var en britisk bank plassert i London. Den ble etablert i 1839 av den danske handelsmannen Carl Joachim Hambro som C. J. Hambro & Son. Banken spesialiserte seg innenfor anglo-skandinaviske kundesegmentet med ekspertise innen finanshandel og investering, og var i mange år den eneste bankforbindelsen for kongehusene i Skandinavia, og har vært den norske stats internasjonale bankforbindelse.
Tyssedal kraftanlegg
Byggetrinn IV (1914–1918)
Ringedalsdammen sto ferdig 9. september 1918. Dammen er 520 meter lang, 33 meter høy og består av 80 367 m³ stein og betong. Dammen er kledd med 100 000 blokker håndhugget granitt.
Chionanthus
Noen botanikere mener at Chionanthus skal begrenses til de tre løvfellende og tempererte artene, mens de eviggrønne og tropiske skal plasseres i en egen slekt, Linociera, men det er ingen klare morfologiske trekk som skiller de to gruppene. Molekylærgenetiske studier viser at Chionanthus i tradisjonelt omfang er en polyfyletisk gruppe. Artene i Afrika og på øyene i Det indiske hav er mer i slekt med Noronhia enn med resten av Chionanthus.
Det vitenskapelige navnet kommer fra gresk khion, «snø», og anthos, «blomst», og viser til de snøhvite blomstene hos virginiasommersnø.
Mohammad-Reza Ali-Zamani
Mohammad-Reza Ali-Zamani (født cirka 1972, død 28. januar 2010) var en iransk aktivist og menneskerettighetsforkjemper.
Lovise
Lovise er en norsk og dansk form av Louise, et opprinnelig fransk kvinnenavn dannet av mannsnavnet Louis, som stammer fra det frankiske Ludvig som igjen kommer fra de gammelhøytyske ordene hlod , «berømmelse», og wig «kamp, krig».
Avgustyn Volosjyn
I 1925 ble han som representant for Det rutensk-nasjonale kristelige parti medlem av det tsjekkoslovakiske parlament. Etter den sterke autonomiseringen av Karpatoukraina (oktober 1938) var han statsminister der. Da Adolf Hitler knuste Tsjekkoslovakia i 1939 gjorde han sitt ytterste for å holde Karpatoukraina utenfor. Derfor lot han seg kåre til president av Karpato-Ukraina.
Grubbegata (Oslo)
Grubbegata (1, 4–14) er en gate i bydel St. Hanshaugen. Gaten går fra Grensen gjennom Hammersborg til Fredensborgveien. Grubbegata eksisterte som gate allerede i 1649 og er oppkalt etter en kjøpmann, Ulrik Grubbe, som skal ha bodd i området på 1700-tallet. Navnet finnes i kirkebøker på 1700-tallet. «Grubbe Gade» eller «Grubbe-Gaden» er navngitt på kart fra 1778, 1792 , 1811 og 1827. Gateløpet sees også på et kart fra 1680, men uten at navnet er oppgitt.
Hovedavtale
Danmark
Hovedavtalens historie går tilbake til det såkalte Septemberforliket i 1899, og kalles «arbeidsmarkedets grunnlov», idet den legger rammene for samarbeidet mellom arbeidsmarkedets parter. Avtalen fastslår kollektive overenskomster som det ønskelige samt det grunnleggende arbeidsrettslige begrepet fredsplikt. Fredsplikten innebærer at man i perioden mellom to overenskomster har forbud mot å streike og lave lockout.
Norge
I Norge inngår hovedavtalen som del 1 i alle tariffavtaler, men den har lengre løpetid enn overenskomsten (tariffavtalens del 2) som gjerne reforhandles hver annet år under tariffoppgjøret. Hovedavtalen revideres i motsetning til denne, normalt hvert fjerde år. Den er dermed ikke del av tariffoppgjørene.